

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKST

|  |  |  |
| --- | --- | --- |
| Ogrē, Brīvības ielā 15 | Nr. \_\_ **\_\_.** | 2025. gada \_\_\_. janvārī |

**Par Ogres novada pašvaldības vēlēšanu komisijas un vēlēšanu iecirkņu komisiju darba finansēšanu**

Centrālā vēlēšanu komisija, pamatojoties uz Pašvaldības domes vēlēšanu likuma 1. panta pirmo daļu un 4. pantu, 2025. gada 3. janvārī ir izsludinājusi pašvaldības domes kārtējās vēlēšanas, kas notiks 2025. gada 7. jūnijā.

Saskaņā ar Pašvaldības domes vēlēšanu likuma 12. pantu pašvaldības domes vēlēšanas sagatavo un sarīko pašvaldības vēlēšanu komisijas un vēlēšanu iecirkņu komisijas, kas izveidotas likumā noteiktajā kārtībā.

Ogres novada pašvaldības vēlēšanu komisija ir izveidota ar Ogres novada pašvaldības domes 2021. gada 23. septembra lēmumu un saskaņā ar Pašvaldības vēlēšanu komisiju un vēlēšanu iecirkņu komisiju likuma 2. pantu kā pastāvīga pašvaldības iestāde darbojas visu attiecīgās domes pilnvaru laiku.

Vēlēšanu iecirkņu komisijas Saeimas vēlēšanu, Eiropas Parlamenta vēlēšanu, tautas nobalsošanas un pašvaldību vēlēšanu nodrošināšanai tiek izveidotas Centrālās vēlēšanu komisijas noteiktajā kārtībā. Ogres novada administratīvajā teritorijā darbojas 28 vēlēšanu iecirkņi.

Saskaņā ar Pašvaldības vēlēšanu komisiju un vēlēšanu iecirkņu komisiju likuma 3. panta pirmo daļu vēlēšanu komisiju un iecirkņu komisiju darbība Saeimas vēlēšanu, Eiropas Parlamenta vēlēšanu un tautas nobalsošanas sagatavošanā un sarīkošanā tiek finansēta no valsts budžeta Centrālās vēlēšanu komisijas noteiktajā kārtībā, savukārt šā likuma 3. panta otrā daļa noteic, ka vēlēšanu komisiju un iecirkņu komisiju darbība pašvaldības domes vēlēšanu sagatavošanā un sarīkošanā tiek finansēta no attiecīgās pašvaldības budžeta.

# Pamatojoties uz Pašvaldības domes vēlēšanu likuma 12. pantu, Pašvaldības vēlēšanu komisiju un vēlēšanu iecirkņu komisiju likuma 3. panta otro daļu, 21. panta otro un trešo daļu, kā arī ņemot vērā Centrālās vēlēšanu komisijas instrukcijās pašvaldības vēlēšanu komisijām un vēlēšanu iecirkņu komisijām noteiktos pienākumus un kompetenci pašvaldības domes vēlēšanu sagatavošanā un sarīkošanā,

# **balsojot: PAR – \_\_\_\_\_**balsis **, PRET – \_\_\_\_, ATTURAS – \_\_\_\_\_,**

Ogres novada pašvaldības dome **NOLEMJ**:

1. Noteikt šādu darba stundas tarifa likmi Ogres novada pašvaldības domes vēlēšanu sagatavošanas un sarīkošanas laikā:

1.1. Ogres novada vēlēšanu komisijai:

1.1.1. komisijas priekšsēdētājs 16 *euro*,

1.1.2. komisijas sekretārs 14 *euro,*

1.1.3. komisijas loceklis 10 *euro;*

1.2. Vēlēšanu iecirkņa komisijai:

1.2.1. komisijas priekšsēdētājs 12 *euro,*

1.2.2. komisijas sekretārs 11 *euro*,

1.2.3. komisijas loceklis 9 *euro*.

 2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)